Euroopa Liidu Teataja L 276 , 28/10/2000 Lk 0005 - 0008



Komisjoni määrus (EÜ) nr 2391/2000, 27. oktoober 2000, millega muudetakse I, II ja III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 2338/2000, [2] eriti selle artikleid 6, 7 ja 8, ning arvestades järgmist: (1) Vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites. (2) Jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toiduainete tööstuslikule töötlemisele. (3) Loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk). (4) Jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes. Maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes. (5) Munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees. (6) Ditsüklaniil, tilmikosiin, flumetriin ja klenbuterool vesinikkloriid tuleks lisada määruse (EMÜ) nr 2377/90 I lisasse, ilma et see piiraks teiste ühenduse sätete, eriti nõukogu direktiivi 96/22/EÜ [3] kohaldamist. (7) Butafosfaan tuleks lisada määruse (EMÜ) nr 2377/90 II lisasse. (8) Teadusuuringute lõpuleviimiseks tuleks foksiim lisada määruse (EMÜ) nr 2377/90 III lisasse. (9) Enne käesoleva määruse jõustumist tuleks kehtestada piisav ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [4] viimati muudetud direktiiviga 93/40/EMÜ [5]. (10) Käesolevas määruses sätestatud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I, II ja III lisa muudetakse vastavalt käesoleva määruse lisale. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates kuuekümnendast päevast pärast selle avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. oktoober 2000 Komisjoni nimel komisjoni liige Erkki Liikanen [1] EÜT L 224, 18.8.1990, lk 1. [2] EÜT L 269, 21.10.2000, lk 21. [3] EÜT L 125, 23.5.1996, lk 3. [4] EÜT L 317, 6.11.1981, lk 1. [5] EÜT L 214, 24.8.1993, lk 31. -------------------------------------------------- LISA A. Määruse (EMÜ) nr 2377/90 I lisa muudetakse järgmiselt. 1. Antibakteriaalsed ained 1.2. Antibiootikumid 1.2.4. Makroliidid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | "Tilmikosiin | Tilmikosiin | Veised | 50 μg/kg | Piim"" | | 2. Antiparasiitikumid 2.2. Ektoparasiitide vastased ained 2.2.3. Püretroidid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Flumetriin | Flumetriin (trans-Z isomeeride summa) | Lambad | 10 μg/kg | Lihaskude | Ei kasutata loomade puhul, kellelt saadakse inimtoiduks ettenähtud piima | 150 μg/kg | Rasvkude | 20 μg/kg | Maks | 10 μg/kg | Neer" | 2.2.5. Pürimidiini derivaadid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Ditsüklaniil | Ditsüklaniili ja 2,4,6-triamino-pürimidiin-5-karbonitriili summa | Lambad | 200 μg/kg | Lihaskude | Ei kasutata loomade puhul, kellelt saadakse inimtoiduks ettenähtud piima | 150 μg/kg | Rasvkude | 400 μg/kg | Maks | 400 μg/kg | Neer" | 3. Närvisüsteemi toimivad ained 3.2. Autonoomsesse närvisüsteemi toimivad ained 3.2.2. ß2-adrenomimeetikumid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | "Klenbuterool vesinikkloriid | Klenbuterool | Veised | 0,1 μg/kg | Lihaskude | | 0,5 μg/kg | Maks | | 0,5 μg/kg | Neer | | 0,05 μg/kg | Piim | | Hobuslased | 0,1 μg/kg | Lihaskude | | 0,5 μg/kg | Maks | | 0,5 μg/kg | Neer"" | | B. Määruse (EMÜ) nr 2377/90 II lisa muudetakse järgmiselt. 2. Orgaanilised ained "Farmakoloogilised toimeained | Loomaliigid | Muud sätted | "Butafosfaan | Veised | Üksnes veenisiseseks kasutuseks"" | C. Määruse (EMÜ) nr 2377/90 III lisa muudetakse järgmiselt. 2. Antiparasiitikumid 2.2. Ektoparasiitide vastased ained 2.2.4. Organofosfaadid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Foksiim | Foksiim | Lambad | 50 μg/kg | Lihaskude | Ajutised jääkide piirnormid kaotavad kehtivuse 1. juulil 2001. Ei kasutata loomade puhul, kellelt saadakse inimtoiduks ettenähtud piima | 400 μg/kg | Rasvkude | 50 μg/kg | Neer" | --------------------------------------------------